ET Euroopa Liidu Teataja C 170/1

ÜHELT POOLT AAFRIKA, KARIIBI MERE JA VAIKSE OOKEANI PIIRKONNA RIIKIDE RÜHMA NING TEISELT POOLT EUROOPA LIIDU JA SELLE LIIKMESRIIKIDE VAHEL SÕLMITUD PARTNERLUSLEPINGU ALUSEL MOODUSTATUD PARLAMENTAARNE ÜHISASSAMBLEE

ESMASPÄEVA, 19. DETSEMBRI 2016. AASTA ISTUNGI PROTOKOLL

(2017/C 170/01)

Sisukord

Pidulik avaistung 1

AKV-ELi parlamentaarse ühisassamblee istung 2

AKV-ELi parlamentaarse ühisassamblee koosseis 2

1. Päevakorra kinnitamine (AP102.053) 2

2. AKV-ELi parlamentaarse ühisassamblee 31. istungjärgu viimaste istungite protokollide kinnitamine (ELT C 451, 2.12.2016) 2

3. Kaaspresidentide teadaanded, sealhulgas juhatuse 18. detsembri 2016. aasta koosolekul vastu võetud otsused. 2

4. Euroopa Komisjoni rahvusvahelise koostöö ja arengu voliniku Neven Mimica avaldus 3

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud 3

6. Küsimused Euroopa Komisjonile 3

7. Euroopa Komisjoni meetmed seoses parlamentaarse ühisassamblee 31. istungjärgul vastu võetud resolutsioonidega 3

8. Põllumajandusliku pereettevõtluse ja väikepõllumajandustootmise probleemid AKV riikides 4

9. Majandus- ja sotsiaalpartnerite aruanne 4

ESMASPÄEVA, 19. DETSEMBRI 2016. AASTA ISTUNGI PROTOKOLL

(Istung algas kell 11.05)

Pidulik avaistung

Assamblee ees võtsid sõna:

Keenia Rahvuskogu esimees Justin Bedan Njoka Muturi, parlamentaarse ühisassamblee kaaspresident Netty Baldeh, parlamentaarse ühisassamblee kaaspresident Louis Michel ja Keenia president Uhuru Muigai Kenyatta

(Istung katkestati kell 12.30 ja jätkus kell 15.05)

JUHATAJA: Netty BALDEH

Kaaspresident

AKV-ELi parlamentaarse ühisassamblee istung

Kaaspresident tervitas kõiki osalejaid.

AKV-ELi parlamentaarse ühisassamblee koosseis

Kaaspresident teatas, et parlamentaarse ühisassamblee liikmete nimekiri lisatakse protokollile sellisel kujul, nagu AKV riikide ametiasutused ja Euroopa Parlament selle edastasid.

1. Päevakorra kinnitamine (AP102.053)

Sõnavõtjad: Michael Gahler, kaaspresident Netty Baldeh ja Cecilia Ogwal (Uganda).

Päevakord kinnitati käesolevas protokollis esitatud kujul.

Otsus: Võtmaks arvesse parlamendiliikmete ärasõitu, üritatakse hääletamine korraldada kolmapäeva, 21. detsembri pärastlõunal võimalikult varajasel ajal.

2. AKV-ELi parlamentaarse ühisassamblee 31. istungjärgu viimaste istungite protokollide kinnitamine (ELT C 451, 2.12.2016)

Protokollid kinnitati.

3. Kaaspresidentide teadaanded, sealhulgas juhatuse 18. detsembri 2016. aasta koosolekul vastu võetud otsused.

Kaaspresident kandis ette juhatuse 18. detsembri 2016. aasta koosoleku tulemused.

Vastu võeti järgmised otsused:

a) Alalised komiteed koostavad järgmised aruanded. Poliitikakomitee — Arengu ja julgeoleku vahelise seose valdkonna probleemid AKV ja ELi poliitikas Majandusarengu-, finants- ja kaubanduskomitee — Sinine majandus: AKV riikide võimalused ja probleemid Sotsiaal- ja keskkonnakomitee — Esmatasandi tervishoiusüsteemidele, eelkõige nakkushaiguste vastastele ravimitele juurdepääsu parandamine

b) Kinnitati, et assamblee 33. istungjärk toimub 19.–21. juunil 2017 St Julian’sis (Malta).

c) Assamblee 34. istungjärk toimub 18.–20. detsembril 2017 Kariibi mere piirkonnas.

d) 13. piirkondlik kohtumine toimub 22.–24. veebruaril 2017 Freetownis (Sierra Leone).

e) 14. piirkondlik kohtumine toimub 19.–21. juulil 2017 Vaikse ookeani piirkonnas.

f) Korraldatakse teabekogumismissioon Malisse ning võimaluse korral ka teabekogumismissioonid Zimbabwesse ja Mauritaaniasse.

g) Assamblee teeb deklaratsiooni AKV ja ELi Cotonou lepingu järgsete suhete parlamentaarse mõõtme kohta.

4. Euroopa Komisjoni rahvusvahelise koostöö ja arengu voliniku Neven Mimica avaldus

Euroopa Komisjoni rahvusvahelise koostöö ja arengu volinik Neven Mimica keskendus oma sõnavõtus Euroopa Liidu ja AKV riikide partnerluse tulevikule pärast aastat 2020 ning Euroopa arengukonsensuse läbivaatamisele. Oma hiljutises teatises pakub Euroopa Komisjon eelistatud stsenaariumina välja AKV-ELi raamlepingu, milles määratletaks ühised eesmärgid ja väärtused ning mida täiendaksid piirkondade järgi kohandatud partnerlused Aafrika, Kariibi mere ja Vaikse ookeani piirkonnaga, et võtta paremini arvesse iga piirkonna eripära. Volinik tunnistas, et leping on ainulaadse olemusega, kuid rõhutas vajadust kohandada seda muutuva maailmaga ning esilekerkivate uute ühiste probleemidega, nagu kliimamuutused ja ränne. Kuna läbirääkimised ELi ja AKV riikide vahel algavad 2018. aastal, kutsus volinik Mimica assambleed ja AKV riikide parlamente üles tulevase institutsioonilise raamistiku üle aru pidama ning tegema ettepanekuid tulevase partnerluse parlamentaarse mõõtme kohta.

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud

Sõnavõtjad: Bogdan Brunon Wenta, Teresa Jiménez-Becerril Barrio, Carlos Zorrinho, Norbert Neuser, Neven Mimica, Michèle Rivasi, Purmanund Jhugroo (Mauritius), Neena Gill, Michael Gahler, Marielle de Sarnez, Nathalie Griesbeck, Cécile Kashetu Kyenge, Juan Fernando López Aguilar, Ahamada Soukouna (Mali), Louis H. Straker (Saint Vincent ja Grenadiinid), Sangoné Sall (Senegal), Daniel K. Shumba (Zimbabwe), Joachim Zeller, Veikko Nekundi (Namiibia), Babiker Mohamed Toum (Sudaan), Dariusz Rosati, Mmadi Hassani Oumouri (Komoorid) ja Gberi Kombo (Kamerun).

Arutelus keskenduti kolmele 2016. aasta novembrikuus avaldatud komisjoni teatisele: uuendatud partnerluse kohta Aafrika, Kariibi mere ja Vaikse ookeani piirkonna riikidega pärast aastat 2020, ettepaneku kohta võtta vastu uus Euroopa arengukonsensus ning kestliku arengu eesmärkide elluviimise kohta. Kestliku arengu tegevuskava aastani 2030 peaks suunama rahvusvahelisi arengualaseid jõupingutusi järgmise 15 aasta jooksul. Rõhutati, et on oluline tagada poliitikavaldkondade arengusidusus ning ka parem seos julgeoleku-, rände- ja arengualaste mõõtmete vahel. Tõstatati palju küsimusi seoses ELi usaldusfondiga Aafrika jaoks, ELi toetusega inimkaubanduse vastasele võitlusele ning uue ELi välisinvesteeringute kava ettepanekuga, et täiendavalt toetada kestliku arengu eesmärkide saavutamist Aafrikas.

Volinik Mimica vastas liikmete küsimustele vastavalt eelneva registreerimiseta sõnavõttude järjekorrale.

6. Küsimused Euroopa Komisjonile

Komisjonile esitati kokku 29 küsimust.

Komisjon oli eelnevalt küsimustele kirjalikult vastanud. Volinik Mimica andis suulised vastused lisaküsimustele, mis olid seotud järgmiste algsete küsimustega:

Küsimus nr 1, mille esitas Maria Lidia Senra Rodríguez meremaardlate kaevandamise hiigelprojekti kohta Namiibias

Suuliselt vastatav küsimus nr 7, mille esitas Catherine Bearder ELi eluslooduse tegevuskava kohta

Suuliselt vastatav küsimus nr 17, mille esitas Marielle de Sarnez piraatluse vastase võitluse kohta

Suuliselt vastatav küsimus nr 18, mille esitas Cécile Kashetu Kyenge president Kabila olukorra kohta Kongo Demokraatlikus Vabariigis

Suuliselt vastatav küsimus nr 21, mille esitas Michael Gahler Somaali põgenike laagri kohta Dadaabis

Küsimuste nr 3, 5, 6, 8, 11, 14, 16, 20, 22, 23, 24 ja 27 esitajatel ei olnud lisaküsimusi.

Küsimuste nr 2, 4, 9, 10, 12, 13, 15, 19, 25, 26, 28, 29 esitajad ei viibinud kohal.

7. Euroopa Komisjoni meetmed seoses parlamentaarse ühisassamblee 31. istungjärgul vastu võetud resolutsioonidega

Volinik viitas assambleele edastatud dokumendile, milles käsitletakse Euroopa Komisjoni ja liidu välisasjade ja julgeolekupoliitika kõrge esindaja võetud meetmeid seoses parlamentaarse ühisassamblee poolt 2015. aasta detsembris Brüsselis vastu võetud resolutsioonidega, ning teemat rohkem ei arutatud.

8.

Põllumajandusliku pereettevõtluse ja väikepõllumajandustootmise probleemid AKV riikides

Sotsiaal- ja keskkonnakomitee

Kaasraportöörid: Maria Heubuch ja Uladi Mussa (Malawi)

Uladi Mussa (Malawi) ja Michèle Rivasi (asendades Maria Heubuchi) tutvustasid aruannet.

Sõnavõtjad: Agathon Rwanda (Burundi), Anna Záborská, Emanuel Alberto Fernandes Barbosa (Cabo Verde), Ole Christensen, Musa Hussein Naib (Eritrea), Arne Gericke, Abdikadir Omar Aden (Keenia), Catherine Bearder, Maria Lidia Senra Rodríguez, Hermann Razafindravelo (Madagaskar), Bodil Valero, Amos Fish Mahlalela (Lõuna-Aafrika Vabariik), William Nokrach (Uganda), Tesfaye Daba (Etioopia), Esther Herranz García, Norbert Neuser, Jadwiga Wiśniewska, Francesc Gambús, Ricardo Serrão Santos, Krzysztof Hetman ja Domenico Rosa (Euroopa Komisjon).

Liikmed kordasid, et põllumajanduslik pereettevõtlus ja väikepõllumajandustootmine AKV riikides on vaesuse vastu võitlemisel, toiduga kindlustatuse tagamisel ja bioloogilise mitmekesisuse säilitamisel endiselt kriitilise tähtsusega. Liikmed tuletasid meelde arvukaid probleeme, millega seisavad silmitsi väikesed põllumajanduslikud pereettevõtted, sealhulgas piiratud juurdepääsu maale, kapitalile ja turgudele. Rõhutati ka vajadust suurendada avaliku sektori kulutusi põllumajandusele, sest selles sektoris on sageli ebapiisavate investeeringute probleem.

Uladi Mussa (Malawi) ja Michèle Rivasi tegid arutelust kokkuvõtte.

9.

Majandus- ja sotsiaalpartnerite aruanne

Euroopa Majandus- ja Sotsiaalkomitee AKV järelevalvekomitee esimehe Yves Somville’i ettekanne

Euroopa Majandus- ja Sotsiaalkomitee AKV järelevalvekomitee esimees Yves Somville tegi ettekande järelevalvekomitee hiljutise ja tulevase tegevuse kohta.

(Istung lõppes kell 18.47)